Újabb buszbaleset Debrecen és Ebes között

Egy ember meghalt, tízen könnyebben sérültek pénteken este a 4-es főúton, Debrecen és Ebes között történt balesetben, ahol egy autóbusz és egy személygépkocsi ütközött össze - közölte az Országos Mentőszolgálat kommunikációs osztálya szombatra virradó éjjel az MTI-vel. A Hajdú-Bihar Vármegyei Rendőr-főkapitányság a Facebookon korábban azt közölte, a halálos áldozat az autó sofőrje volt.